《奉和春日二首（前首一作上官仪诗）》
唐代·元万顷

花轻蕊乱仙人杏，叶密莺喧帝女桑。

飞云阁上春应至，明月楼中夜未央。

凤辇迎风乘紫阁，鸾车避日转彤闱。

中堂促管淹春望，后殿清歌开夜扉。

作者简介：[唐]（公元？年至约六八九年）字不详，洛阳人。生年不详，约卒于唐武后永昌元年。[1] 。乾封中，（公元六六七年）从李积征高丽，为辽东总管记室。尝奉令作文檄高丽，有讥高丽不知守鸭绿之险语。高丽遂移兵固守鸭绿，官军不得入，万顷坐是流于岭外。遇赦还，拜著作郎时武后讽高宗召诸文士论撰禁中，万顷与选。朝廷疑议表疏，皆密使参处，以分宰相权。时号“北门学士”。武后临朝，迁凤阁舍人，寻擢凤阁侍郎。万顷素与徐敬业兄弟友善，因为酷吏所陷，配流岭南而死。